स्पॉट फिक्सिंग : गवाही देंगे अफरीदी और यूनिस  
सलमान बट, मोहम्मद आमिर और मोहम्मद आसिफ के खिलाफ स्पॉट फिक्सिंग के आरोपों   के मामले में तीन सदस्यीय न्यायाधिकरण सुनवाई करेगा।
अंतरराष्ट्रीय क्रिकेट परिषद ने अगले सप्ताह दोहा में भ्रष्टाचार निरोधी न्यायाधिकरण में एक मामले की सुनवाई के लिए पाकिस्तान की ट्वेंटी-20 टीम के कप्तान शाहिद अफरीदी और टीम के कोच :प्रशिक्षक: वकार यूनिस को बतौर गवाह पेश होने को कहा है।  पाकिस्तान के निलंबित खिलाड़ी सलमान बट, मोहम्मद आमिर और मोहम्मद आसिफ के खिलाफ स्पॉट फिक्सिंग के आरोपों के मामले में तीन सदस्यीय न्यायाधिकरण सुनवाई करेगा और फैसला करेगा। यह सुनवाई छह से 11 जनवरी के बीच दोहा में होगी। पाकिस्तान क्रिकेट बोर्ड ने आज कहा कि आईसीसी ने अफरीदी और वकार से अनुरोध किया है कि स्पॉट फिक्सिंग मामले की सुनवाई के लिये वे बतौर गवाह पेश हों। इस सुनवाई के दौरान उनके भविष्य का फैसला होगा।